
Üdvözlöm a kedves Olvasót! 


A könyv, amit a kezében tart, írásaim eddigi első gyűjtemé- 
nye. A benne található szövegeket tehetségemhez mérten 
igyekeztem a lehető legjobban kidolgozni, formába önteni. 
Ki-ki megítélheti, mekkora sikerrel. Némelyik írás az elmúlt 
évek során már megjelent különböző folyóiratokban (Szőrös 
kő, Opus, Holnap Magazin, Liget, Szél-járás, Aranypor, Esz- 
tergom és Vidéke). 

A kötet címe - Mikro - a benne foglaltak töredékességére 
utal, valamint arra, hogy ezek sok esetben egy-egy apróbb 
elem vagy jelenség felnagyítására, az azzal kapcsolatban ki- 
alakuló belső képzetek megragadására törekszenek. 

Pilinszky János egyik általam nagyon szeretett versével 
kívánok jó olvasást! 


A szerző 


Pilinszky János: Nyitás 


A gyerekkor alkímiája 

beteljesűl, sikerűl végre. 

Az érintetlen kapukat, 

az álom zsiliprendszerét kinyitják. 
Mindenből csönd lesz és közelség. 


Gondolatok Bazsó Ádám első kötetét 
olvasva 


Bazsó Ádám igazi költő, fiatal, és első kötetével jelentkezik, 
amelynek elején az olvasókat köszöntve írja: , A kötet címe - 
Mikro - a benne foglaltak töredékességére utal..." Ezek a 
, töredékes írások, pontosabban versek és rövid prózai szó- 
vegek azonban a lét, a valóság határait, a megismerhetőséget 
ostromolják, precíz felismerések rögzítésével, a valóság érzé- 
kelhető szeletét felmutatva. Az ember belső világa és a külvi- 
lág jelzései alapján szívósan, keményen és találóan térképezi 
fel, amit tud, tudni vél, vagy a tökéletes megismerés lehetet- 
lenségével szembesül. Az üresség és a koncentrált magány 
csöndje ez, miközben tele van pontos felismerések eredmé- 
nyeivel. Időnként pozitív árnyalatokkal is gazdagodik ez a 
sokszor sötét tónusú költői univerzum. 


, Vajon mi maradandó / Mire mondhatjuk azt, / hogy léte- 
zett?" -— írja a Tudat című versben. Később a Mindenfajta ha- 
lál-ban így fogalmaz: ,A kimondhatatlan kínoz / Tudatom 
tágul / Határtalanná porlad / Holt, vak / álomtalan / terek- 
re / nyit kaput. Az álom és a gondolatok valóságának kuta- 
tása egybecseng a külvilág hatásainak tudati regisztrálásával. 
Megismerhető-e a valóság az anyagin túli, transzcendens di- 
menzió bevonása nélkül? Van-e a magányos kutatásnak fel- 
oldása Isten nélkül, vagy halálos, szomorú kudarc a végered- 
mény? Meddig megy, mehet el az ember ezen az úton, ha 
következetes? Ezek a kérdések merülnek fel bennem, olvas- 
gatva a verseket, és az én válaszom az, hogy akik az igazságra 
szomjaznak, megelégíttetnek, és egyszer találkoznak az Igaz- 
sággal, az Élő Istennel. S Bazsó Ádám teremt, alkotja és fel- 


mutatja az élete folyamatát, azt a belső világot, ami különbö- 
zőségeink ellenére közös csírájú az emberiségben, azaz a lé- 
lek rokonsága, az őszinte keresés Isten ege alatt. 


Szekeres Mária 


Tudat 


1. A kisfiú nem nézett oda 
Várta valami éber ólomíz 
Tudata teljes csendje 
- Kvarchomok - 


2. A látszólagos rend 
Sokszor takar káoszt 
Ráoszt 
és új lapokat cinkel. 


3. A létezés határait lebontják. 


4. Felébredve a nappal 
Kontúrjaiba táguló 
anyaggal: 
(Testté toborzott sejtek sorfala) 


5. Utak a végtelenbe 
Egy táj, 
amely az energiától 
széthull. 


6. Lehetségesnek 
látszik 
a lehetetlen: 
Temet engem 
és üdvözöl 
az élet. 


Fő 


10. 


11. 


12. 


Vajon mi maradandó 
Mire mondhatjuk azt, 
hogy létezett? 


. A nap 


az ég 

tündöklő tű-feje: 
Imákba foglalt 
ébrenlét-sugárzás. 


. A kertkapun túl végtelen veszély 


Ne hallgatózz és már ne is beszélj... 


Rádtalálok 

Ott leszel 

Kétkedem 

De újra meghatódom. 


Enyém vagy? Mit tehetnék 
Ha léted is csak emlék 
(Örökké változatlan) 


Egy test sem lehetett oly gyönyörű, mint az övé. 
Volt benne valami éteri. 

Az idő más távlatokat nyert. 

Emlékszem, mécseseket rakott a lépcsőfokokra, 
ezek az apróbb-nagyobb fények vezettek a szobája 
ajtajáig. 

Új kronológia. 

13. 


14. 


15. 


16. 


Súlypontok 
Szigorúság 

Áldozat - 

Egy párbaj peremére 
Szögeztem szívedet 
Íme: lüktet. 


Az est illatai 
A városé 

A csendé 
Így változik 
a véges 
végtelenné 
Így módosul 
atérben 
minden út. 


Virágok 

A föld 

Az édenbeli zöld 
Szerencse 

A baj 

A szótlan diadal 


Összefonódó lélekutak 
Egyesülése a fényben. 

Visszhang 


Visszhangot ver a sáskák vonulása. 
Alkalmi viszony, éhes menedék. 

Nem vágy panasza, nem pusztán a béke 
Visszhangját veri lelkemben a lét. 


Klastrom 


Vergődik a dobszó 
Pánt és csuha lebben 
Érvek hada némán 
Virraszt a hidegben. 


Klisék 


A létünk oly kincset érő 

A létünk oly semmiség 

Hisz eldöntik, kulcsra zárják 
A megtartó, szent klisék. 

Ékes 


Nő 
Ellentmondásokkal ékes 
Hű önmagából sarjasztott hitéhez. 


Alakod 


Ott álltunk. 

A függöny fonta körül 
Csodaszép alakod. 

A napot 

láttam felbukkanni, 

a fényét. 


R. I. P.-Eating (Zombi) 


A híreket lessük 

Belőlük szívjuk magunkba a vért 
Hisz belőlünk 

már kiveszett 

az élet. 


B 


Illuzórikus, bennünk változó 


A jelen pillanatnyi 
A múlt örök. 
Pillanat, 
amiben itt vagyok. 
Nagyobb 
és fontosabb 
mint bármi más. 
Esteledik. 
Odakint a köd 
A hűs hara(n)g 
A pára. 
Tér, 
amely összeszűkül. 
Egy női test. 
Változatok sokasága. 


A jelen 
Mag(j)ába olvaszt 
Míg 


A létező, 
térbeli tükrök 
visszaverik 

az illuzórikus, 

bennünk változó 

tudatosság 
tébolyult 

csodáit. 

Vonatút-víziók 


1. Body snatchers 
Állomások 
fényérzékeny fóliája. 
Másolatok hada: 
Kópiák, armada. 
Nincs visszatérés 
A szemre lomb terül. 
Kivirágzik a mélység 
A vér 
A víz 
Az ür 
Átsugárzik önmagába: 
Áthull. 


2. Test-rab 
Erek hálózata. 
Halálé. 
Elhallgatott a táj. 
Belőlünk ébred. 


3. Mikro 
Alvó halott 
A szeme szikraszín 
Ajkán a hó 
Előtűnt pórusok. 

4. Ólom 
Napfény, homály 
A kéreg mély, sötét. 
Nem lépted át 
Az ébrenlét körét. 


Az álom fogva tart. 
Minden pazarló mozdulatoddal 


többet veszítesz. 


Philip Kaufman: A testrablók támadása (Invasion of 
the Body Snatchers) című filmje nyomán 

Éjidőn 
Éjidőn a tükrök alszanak 
Bennük cirmos alkonyat riad. 


Múlt meséken át madárhadak 
Ragadják el egyetlen fiad. 


Szerető 


Várnom kell rá. 
Ugyanaz a tér 
Mindkettőnk menedéke. 


Tükrök 


Megingathatatlanok 
és égig ér bennük a gyász. 

Horror vacui (Látóhatár) 


Az üresség mindent kitölt 
föld 
és ég 
egybeesnek. 


Goya 


Álmodban a vér 
Hullámzik a vásznakról 
Tükröd a téboly. 


Zárt szem 


Rigó zuhan. 
Rámzúdulnak a lepkék. 
Ízelt bilincs: 

A héjakat szorítja. 

Az álmodás tudata 


Nem tudok írni. Nem tudok írni. 
Ezt hajtogatta. 
Nem tudok írni. 


Gyermekkorában egy termoszban teát vitt magával az iskolába. 
Amikor ivott belőle, furcsállta, hogy a fülében pattogó zajt hall. 
Úgy érezte, ez nem normális. 

Apró tündérekről álmodott, akik a virágkelyhekben laknak. 
Egy ijesztő sebességgel hadaró hang hajtogatott valamit. Volt ott 
egy kéz, amely minden átmenet nélkül óriásira duzzadt, magába 
omlott, de ugyanakkor ki is tágult, szét akarta vetni a képmezőt. 
Hiába igyekezett koncentrálni, nem járt sikerrel. Valamilyen ru- 
galmas burok tartotta vissza a felébredéstől. 


(Nekem nincs személyiségem. Minden, amit gondolok, másoktól 
származik. Nincs rálátásom az életre.) 


Tudta, hogy kivé kell válnia. Fogalma sem volt semmiről. Gye- 
rekes reakciók uralták a mindennapjait. Újra és újra ismétlőd- 
tek, nehéz volt úrrá lennie rajtuk. Ha egyáltalán sikerült. Sem- 
mit sem akart leírni. Mindig ugyanazokat az ábrákat rajzolta kü- 
lönböző papírfelületekre: egy gömböt, amelyet több másik apró 
gömb vesz körül, kockákat és hasábokat. 

Bár nem emlékezett, honnan, tudta, hogy mindez nem valóság. 
A vonatozások jutottak eszébe. A vonatút hangulata. 


Az álmodás tudatát tenni realitássá. Belátni, hogy a 
nyelvvel semmi sem átadható. 


(Szavak által nem fogsz újjászületni/Emléked is csak álmaik- 


ban ébred) 

A biztonság, amikor egy könyvet olvasol - az otthon békéje, a 
védelmezőnek tartott keretek. A tudatod által befogadott való- 
ság, amely egyre gazdagodik, árnyalatokkal, tónusokkal. 

A megragadhatóság. 


Az a rengeteg nap. Amíg élt. Ameddig önmaga volt. 
Nem formálta át a külvilág nyomása. 


Átszűri magán a valóságot 

Az ébrenlét vezérli 

Nincs mondanivalóm. A hétköznapok maguk alá temetnek. 
A testem él - hányszor tudatosul ez még bennem? 


Felébredtem 

Az írás él, vezet 

Megörökíthetetlen mozdulat 

Hogy mondhatnék el bármit is? 
Fontos, hogy azt idézze fel benned, 
amit ismersz? 


Az álmok mindannyiunkban ugyanazok? 
A vihar előtt az égen feltornyosuló szürkésfekete felhők - a fel- 
támadó hűvös légfuvallat, amely egyre erősödik - a kontraszt a 


még megvilágított, előtérben lévő épületek fénylő felszíne és a 
háttérben gyülekező felhők sötétsége között. 


A kisemmizett idő 
Fölöttünk áll s nevet 
Elöntött árterek 
Jajongó fái sírnak 

Mintha egy írás részei lennének. 

Az udvar 

Sűrű rengetegébe vesző 

Ártatlan sikolyok 

Mintha a múlt tolódna át a jelenbe, egy másik entitás emlékképei. 
A kórház folyosóin sétált 

Két ágy 

Az egyik damaszttal beborítva 

Odakint alkonyi fák sziluettje. 


Folyton az ötlött az eszébe, hogy öngyilkos lesz. Úgy jelent meg 
a tudatában ez a gondolat, mint egyfajta pavlovi reflex, leginkább 
olyan szituációkban, amelyek kihívás elé állították és részben rög- 
zült beállítódásai újragondolására kényszerítették. 

Hányan lesznek még, akik ebbe a hibába estek? 

Hányan voltak már? 

Persze sohasem tette volna meg. 


Csapdába estem 

A csapda én vagyok 
Áthághatatlan 
Álmaim határa. 


Béke. 

Konstruktív gondolatokat szeretett volna kisajtolni magából. 
A nyelv a menedéke. 

Mi elől? 

Miért? 


Átjáró egy új realitásba 

Álom és teremtés 

A végtelen peremén 

Jéggé fagysz és darabokra törsz. 

Amorf 
(Vonagló gubótest) 


Egy 
iszonyú gyorsan hadaró hang 


- Kikapcsolhatatlan monitorok - 
újra és újra 
ugyanazt az eseményt mutatják 


Fehér balettcipő-rajta Hamupipő 
vére 


Felénk forduló 
Dühtől eltorzult arcok remegése. 


Éjlencse - 
A plafonra tapadva. 


Engem akar! 
Takarnám testem 
de 


ízekre es- 
tem 

Végtelen 
Élveboncolás. 


- Mennyek - 
ne- 
8a- 
tív- 
ja. 

Trakl 


1. Ma megláttam egy lány 
sápadt alakját. 
A napját-vesztett ég volt ő, 
a vakság. 


2. A félelem újra lángol 
A fákból 
másvilági, áldott illat árad. 
Nyisd szét a ruhádat. 

Mindenfajta halál 


1. Halhatatlan 

Altamires arca. 

Nehezen tért magához. A tarkója csupa vér. Hozzátapadt a be- 
tonhoz, erővel kellett feltépnie az útról. Egy középkorú nő 
rémülten rámeredt. 

Bizonytalanul járt, a látása nem normalizálódott még eléggé. 
Ütögette a fejét, ilyenkor azonban rettentő, nyilalló fájdalmat 
érzett. Hátranyúlva kitapogatta, hogyaz egyik koponyavar- 
rat szétnyílt. Otthon. Az alsó ajka félig leszakadt. A tükörbe bá- 
mult, arca a neonlámpa fehér fényében fokozatosan sápadt, 
majd újra színt nyert. Mutatóujjával lehúzta a bal szemhéját 
és egy apró, barna csigaházat piszkált ki a szemgolyó mellől. 


2. Bekebelez a reggel. 
Emésztőnedvei 
péppé oldanak 
Holt salak 
és pempő: ez vagyok. 


3. Ami belőlem megmarad: 
anyag. 
A lélek-nélküli semmi - 
ennyi. 


4. Csak az élet hagy hátra 
ilyen nyomokat. 
Az űrre rótt betűk 
A háttérbe simulnak. 

5. A kimondhatatlan kínoz 
Tudatom tágul 
Határtalanná porlad 
Holt, vak 
álomtalan 
terekre 
nyit kaput. 


6. Minden éjjel vele álmodott. Napjait a vak várakozás töltötte ki. 
Egységes egész. 
Három nap és három éjjel vele álmodott. 
Három nap és három éjjel ömlött a salak, az égbe tépett nyí- 
lásokon át. 
A menny sebei. 
Vér helyett fény. Sugárzás. A nap tudata. 


7. Elvonatkoztatott 


A tárgyak 
térbeliségén túli 
Rezgés vagy 
ragyogás. 

8. Altamires az erdő szélén állt. Nem volt ott erdő. 
A tudata kattogott. 
Odabent, egy rideg, szálkás faajtó mögött a démoni bárdok. 
Hálátlannak érezte magát. 
Hegyek voltak a nap sugaraira fűzve. 
A mindennapiság béklyói húzták. 
Zúzódások a testén. 


Összefüggés nélküli zűrzavar. A belső káosz kifejeződése. 
Letisztult, rigiddé vált rendszerek helyett. 


9. Nem akarok a gondolataimmal egyedül maradni. 
Nincsenek gondolataim. Csak felvillanások. Foszlányok. Min- 
den jelentéktelen. Semminek sincs célja. Másra nem jutok. 
Minden más csak sallang. Önmeggyőzés, álérvekkel. Az ü- 
resség elfedésére. A társadalommal szembeni undor palás- 
tolására. 

A tehetetlenség és a tenni-nem-akarás. Kéz a kézben járnak. 


Töredékek. Ennyire futja. Másra - látszólag - nincs muníció. 

Torokszorító titkok 


1. 
Ráébredtem, hogy én önmagam vagyok és életem valamennyi 
eddigi eseménye velem történt. Kábulttá tesz ez a bizonyosság. 
Nincs észszerű magyarázata. Hacsak nem a teremtett valóság 
tényszerűsége. 

Hálával tartozom. A szavakra babonás félelem telepszik, belé- 
jük nyomul, átveszi sejtmagjuk energiáját, abból táplálkozik. 
A szószaporítás - önmagát másolja folyton. 

Mivégre születtünk? A szövetek magukban hordozzák halá- 
luk kódját. Az érzékelés hártyákat hámoz. Minden szó valami 
mást helyettesít, valami jobbat, ami inkább odaillik. Így végül 
nem tár fel semmit, nem mond ki, nem jelöl. 

Ez senkinek sem segít. 


2. 
Mamával reggel sokszor beszélgettünk. A rémálmairól mesélt. 
Együtt jártunk valamilyen ismeretlen tájon és belényilallt a fé- 
lelem, hogy elveszhetek vagy valaki talán elrabolhat. A szoba- 
ajtót látta kinyílni az ágyból, ahol feküdt. A nyílás sötétségéből 
egy szörnyű, ráncokkal barázdált banyaarc bukkant elő. Csil- 
logó boszorkányszemek tekintettek rá, gonoszan, rovarszerű- 
en. Egy öregasszony üldözte szüntelen. A bejárati ajtóban ott 
állt az ördög. 

Budapesten járt, keresett valakit. Végigkutatta az egész várost, 
mindenhol romok és pernye. Hamu szállingózott. Egy gangos 
bérház emeletéről tekintett le rá az, akire végül rálelt. 

A bátyját is említette, aki a háborúban esett el. 

Íjat fabrikáltunk, nyilakat faragott nekünk nádból. Az erdőt 
jártuk. (Nem beszélgettünk eleget. Vagy mégis?) Az ágy mele- 
ge a tolldunyha alatt. Szombat reggel. Lázár feltámadása. 

3. 
Mindenkori emlékek. A megragadhatatlan materializációja. 
Álmok - anyaggá válva. 

A felébredés, a feltámadás után - torokszorító titkok. 

Az éjszakában útrakél 


Minden, amit a múltról tudok: 
hazugság. 

Minden, amit a múltról tudok: 
mese. 

A hős lovag hűséges hitvese 
hitvány huri. 

A táltos férj: tulok. 

Megérkezem és újra indulok. 

Egy pillanatba így sűrűsödik 
minden homály: 

a történet tere. 

Tanácstalanság és tudós vita 

és számadásunk végső mérlege. 
Melytől a nap a horizontra hull 
(Az éjszakában útrakél a táj) 

- A testen túli, legvénebb terep - 
Hol fojtott hangon megszólal az Úr 
(Mint akinek a csönd hatalma fáj) 
-— Értem szavatok, újra értelek... — 

Die dunklen Stunden 
Für Edyth 


Apokalyptisch anmutende Landschaft 
Die Sonne glánzt im Himmel, wie im 
Halbschlat. 

Eine Gewifheit gibts nur: deine Náhe 
Die lichtgefüllte Schönheit: diese Pracht. 
(Wie ein Brautkleid 

glüht die Dámmerung) 

In deinem Körper 

schlummert noch die Nacht. 

Und bricht jetzt raus 

Und umringt alle Ráume 

Die dunklen Stunden bleiben nur: 
Die Iráume. 


Wie oft 


Der junge Körper. 
Die Organe 
darüber die Haut. 
Im Inneren des Menschen 
gibts noch mehr. 
Vorgedrungen 
in die Tiefe — 
penetrierter Pomp. 
Wie oft siehst du mich 
Wie oft empfinde ich dein Dasein 
Ohne Filter 
Unbedingt. 

Wannsee 


Einmal war ich K. 
Einmal bin ich K. 
In meinem Mund 
erfriert langsam 
der Speichel. 
Ein Schádel sickert. 
Schweif - schimmernde Tropfen. 


Regenbogen 


Der Regenbogen ist krank. 

Er hat seine Krümmungen verloren. 
Jetzt hángt er echt kantig da 

und leidet. 

SCHEIN(TOD) 


Es schneite dann 
die Landschaft lag 
(sich stándig wálzend 
wie) 
in weifsen Irümmern. 
Vögel zwitscherten irgendwo 
die Nacht brach 
über die Welt 
herein 
-— Und alle schliefen - 


Intermezzo 


1. 
Retter der Iráume 
Brennen der Báume 
Lichthof im Schatten 
Schlachthof im Licht 


2. 
Du entkommst 
dem Tod nicht. 
Laufe nur 
Begegne dir 
in Masken. 

Sonne 


Meine Liebe, atme nur 

Wie das Jenseits, die Nacht. 

Es lockte dich zum Tanz, zu mir: 
Obwohls weh tut - sie lacht. 


Noch schneller, oh, wir sind so schnell! 
Und so umarmtt die Lust. 

Im Tod, im Liebesbett vereint: 
Obwohl$s weh tut - du ruhst. 


Der Tanz, der jetzt beginnt 

Im Kreis, in dem wir tanzen 
Und Schmerz und Freude bringt 
In schwindenden Distanzen 


Die Zeit, die rinnt 
Und dann beginnt 
Vom vorne... 


Langsam und schnell 
Dunkel und hell 
Unbeschreibbar 
Du-ich: ein Paar. 


Sonne - fühle die Macht! 
Fühle, siehe: sie lacht! 

Flieht die finstere Nacht! 
Strahlt die innere Pracht! 


38 


Auf dünnem Eis 
Im Schneefall 
Im Nebel 

In dem Licht. 


(Empfohlene Musik: Ghymes - Tánc a hóban/Tanz im Schnee) 

Fragmente 


1. 

Die Gefáfse sind Gráber, in denen die Schatten versinken. Ich 
rieche nicht gut - dachte der Junge - vielleicht fange ich an zu 
stinken. Zu faulen und zu verwesen. Was einmal geschieht. 
Die Angst vor dem Tod, das Denken an Menschen, die schon 
fort sind, mit einer schaurigen und schuldbeladenen Erleich- 
terung, dass ihm es noch bevorsteht, dass er noch Zeit hat oder 
wenigstens in diesem Moment, wenn er das denkt, noch lebt. 
Zuggeruch, Zuggestank. Er fühlt ihn wie einen Geschmack im 
Mund. Die Strecken sind lang und die Züge so langsam. Die sie 
umgebende Landschaft rollt an ihnen vorbei und sie stehen. 
Der Zug steht die ganze Zeit. 

Und sie kommen doch noch an. 


2. 

Es gab Bahnhöfe, von denen man abfuhr. Es gab Leute, vor 
denen man zitterte, wenn man sie sah. Oder wenn man von 
ihnen hörte. 

In der permanenten Gefahr und doch Lust zum Leben - Sonne. 
Der Schlachthof, stándig im Betrieb - und Mord. 

Helden gabs nicht, nur Jubel. Viel-viel Geschichte - alles Alltag. 

Friedrich 


Álmom - zuhanás. 
Elevenné böjtölt ég 
Hajnali szirtek. 


A végtelen 


Zivatar, éjsza- 
káink eleven álma - 
tükrök terei. 


Pirkadat 


Akác, a fák, a 
nappal - megtelik pirka- 
dattal: felragyog. 

Hála 


Aki nagyon mélyen ismer 
Aki tudja minden titkom 
Itthon 
és néha azt hiszem 
Ennél szebb nem jöhet. 
Kozmikus magányom 


Boldog és borús 
Oly út 
mely szinte járhatatlan. 
Rádakadtam 
és megfejtem szavad. 
A nap 
arcunkra tűz 
A fűz 


Körülvesz illatoddal 
és megtanít szeretni. 

Orzi 


Tündér-titok: a vágy 
Világít benned. 
Eleven fénnyel 

Őrzi napjaim. 


Harmónia 


A távolban halkan csobbanó 
fény csepeg. 

Őszülő fákon zöldell 

a nyár. 

A földön némán szétfolyó 
víztükör. 

A padon öreg anyóka 

Vár. 

Retinánkra robbanó 


1. Zavaró és ijesztő benyomásaimat akarom leírni. 
Például azt, hogy a tudat vagy emlékezet miként 
formálja át a már lezajlott eseményeket. Ennek 
sincs nagyobb létjogosultsága, mint bármi másnak. 
Mindez az elnémulásba fog torkollani. 


2. Este, mely végtelennek tetszik 
Retinánkra robbanó tudás. 


3. Az éjszaka telik. 
Közel már a hajnal 
Zajjal 
és titkokkal terhes árulása. 


4. Testnedvektől sikamlós falak 
Az áruló, a legszentebb, a vak 
Az álmok által perforált jelen 
Velünk lehet majd minden éjjelen. 


5. Kristályragyogású 
Gyémánt-szemed ébreszt 
Így felnövök én is 
Mennybéli zenédhez. 


6. Egy vértelen és vágyott lakoma 
Egy test, melyen még átforr a csoda. 


7. Macska-pupillák 
Sorozatos áttűnés. 

8. Régi hangulatok jutottak eszébe, szinte feledésbe 
merült események, amelyek emlékét hangfelvéte- 


lek őrizték. 


9. A vetítőgép ép 


10. 


11. 


12. 


Tudvalevő ereje 
Mellyel falakat rombol 
Ujjak koromból 

Felém nyúlnak 


A lágyan zörgő függöny résein keresztül 


Árnyéknyalábok igaz érvei. 


Két kezed eggyé zár 
Kéjt vet a csendcézár. 


A barakkok félhomályában 
Egy árny mozdult - 

dúlt tekintetét 

rám vetette. 

Minden tette 

szent volt 

és (s)érthetetlen. 


Elernyedek, ha tart a varrat 
Ne adj ma ily sötét nyugalmat! 
Buroktalan bogárnyi-létem 
Halálba tévedőn megértem. 

. Egy szobát adj csak, ahol alhatom 
Egy otthonos, de vadidegen ágyat 
Félelmem lombként kihajt a falon 
S életre kelnek mind a buja vágyak. 


. A névtelen csodát 
Szavakba zárhatod 
De nincs elég erő 
Szeretni bánatod. 


. Átizzad a lombon 
Széltől puha pára 
Porlepte világok 

Hajszálnyi határa. 


. Próbafülke homályába lépsz 
Pikkelyessé váló szirtfalak 
Háborúból visszatérve vársz 
Itt, a néma táblakép alatt. 


46 


Hány vak 


Álmaink helyén a vákuum. 
Kitölteni vággyal 
Test-nedvek sugarával. 
Ablakok arcai szánnak 
Hány vak 

nap múlt el nyomtalanul. 


Gát 
esteledik 
fáznak a fák 


suttog az ölbeli 
gátszakadás 

Téboly 


1. A fejében egy hangot hallott: 
A majmok 
Áram-tépte teste 
Úgy vonaglik 
Akárha lenne lelkük 
(Ismeretlen) 


2. A test oly sebezhető 
Szekerce, kő 
A benne megváltott 
ember 
titka téboly. 

Nem test 


1. Most nem tudja, mit írjon 
Bizonytalan 
és ákombákomokat rajzol 


Kockákat vonalaz 
Csillagokat vastagít 
szorosra 


- Él és mozog - 


Szentségtörés lenne 
leírni bármit is 
róla 


- Kitölt a térből egy részletet - 


Szétszaggatná ezt az örökkévaló 
szövétneket 
Amely a rá való 
emlékezés által lesz 
újra élő. 


2. Annyira súlyosak a szavak 
Hogy (szinte) behorpasztják a papírt 
Amikor ráomlanak 
ráfolynak. 

3. A finomanyagiság a legőrjítőbb. 
Tehát, hogy van, 
de mégsincs 
csak a belső szemnek. 
Akár egy védmű, a teste. 
Ez nem test 
és mégis él. 

Torzók 


1. Szőlőfürtök a dérben 
Lágy hajfürtök az ágyban 
Párás arc - ahomályban 
Vár és nagyra növekszik 


Ím egy test, ami fekszik 
Áramlón, adakozva 
Vágyak torlasza-foglya 
Lélegző tanulásé. 


2. Javában dúl a háború 
Mocsok lohasztja mámorunk 
Amit szeretsz a testemen 
Ma térdre hullva esd velem. 


3. Szeretlek, érzem, ám a hajnal 
Befonja lágy pacsirta-zajjal 
Az éji csönd kitárt szivét 
Mi várhat így reánk, mi még? 

4. A vágyak íze fűszeres 
Agyakba hullt imáimért 


Ezernyi bántás érhet itt 
Innám imádott mérgeid. 

5. Pillanatnyi érzékletek 
Retina 
Pázsitod. 


Szépség, szavak 

A fák fölött a nap 

Áll és lebeg 

A lágy golyó: szemed. 

Fájdalom 


Keresném a csodát a szemedben 
De pupillád mozdulatlan maradt, már 
túl késő sírni, reszketni, 
beszélnék, de úgysem hall senki sem. 

S kezed ártatlan jegessége ébreszt a valóságra. 
Néznék, de homály ül a tájon. 
Évszázados magány szakadt ma rám. 
Csillagok fénypára-sóhaja borít be könnyedén. 
Szállnék - mégis mindig visszahullok könnyeimhez. 


Álmomban 


Álmomban néha meghalok. 
Felém nyúlnak vigyázó, segítő, agg karok. 
Álmomban néha önmagam vagyok. 

Iníra 


Kvazár jelére hang felel: csoda. 
Humán erővel eljutunk oda. 
Modul homálya, űrhajók szene. 
Tolósugáron infra istene. 


Hasonulás 


Veled leszek. 
Példát veszek. 
Bennem maradsz 
Bármit teszek. 

Rátalálunk 


Felnövünk 
Másoknak menni kell 
A föld alá 
Az égi tűzhelyekhez. 
Egy ritka nap 
Talán majd rátalálunk 
Új önmagunkra 
Mit nem ismerünk még. 


57 


Öröklét 

Arcod a tenger mossa 
Szíved a fény lúgozza 

Így üres immár - könnyű 
Elkap a vén víz sodra. 


Látod: a felhőszobrok 
Vetnek a vérrel fodrot 

És beborítják tested 
Melytől a mély megfosztott. 


Láncod: a lélek súlya 
Megremeg és elpattan 
Angyal - a kürtjét fújja 
Zeng az öröklét húrja. 

Démon 


Sohasem vártam mást 
Csak a megnyugvást 

S mikor eljött 

Egy későőszi napon: 
Démon - a kártyalapon. 


Félhalott 


Láttam egy nőt 

Az arca reszketett. 
Láttam egy nőt 

Az arca rámsugárzott. 


Félhalott álom árnya hullt szemére 
Félhalott álom - életét siratta. 


Ő is volt ifjú 

Ő is volt kecses 
Megtörő teste 
Hangtalan könyörgés. 

Pórusok orgonája 


1. 
Folyosón oson - 
Pontszemű vánkoson 
Szűz teste SÍT: 
Pórusok orgonája. 


2. 
Kolostor éjjeli bája 
Retina szobája 
Kései nap 

Belekap 

A tűz. 


Kulcs 


Megidéztem egy testet 
az életemből - 

Az írás, mint kulcs 

a mennyhez. 

Clairvoyance 


, Amidőn felocsúdott 
Nem volt ott más 
csak szellemek, szürke szirmok... 


1. Újra lángol 
A félelem újra lángol 
A hívás hangja szent 
Ami álommá vált már odalent 
Sohasem bukkan fel a mából. 


2. Vissza-visszatér 
Tiszta, mint a tér 
sokkhatásai. 


3. Ébredés 
Nincs halál 
A fákon túli tájban. 
Itt vagyunk. 
A fákon túli táj van. 
Ébredés 
A földalatti mennyben 
Megteremt 
és meghatároz engem. 


4. A valóság 
Az érzékeken túli 
birodalommal egy. 
Minden benyomás 
a térbe hullva 
tágul. 

5. Felébredünk 
az ágyak melegében. 
A legszebb, ami megeshetett velünk 
Megtörtént újra -— 
mindennapokra nyílik ablakunk. 


6. Annyira bonyolult az ember. 
Az emlékek 
kifejezhetetlen 
körforgása 
lassul. 
Átlát a tó 
atér 
torz tükrein. 


7. Az elképzelt valóságokból 
átszivárgó élet. 


8. Számukra ez volt a jelen - 
felületek tiszta ívei 
Megmagyarázhatatlan szomorúság 
Árnyalatokra bontva. 

Rettegő salak 
A semmi stáció. 


9. Valóság 
Láthatatlan 
koordinátarendszer 
Amit már meghaladtunk. 
Amely majd 
elnyel egyszer. 

Dichotómia 


A dichotómia 
apoteózisa 

Az egyesülésben 
válik véglegessé. 


Úgy módosul 


A lány, akire vágyom, súlytalan 
A lány, akire vágyom, nem talál rám 
Mint egy eleven arc nyoma a párnán 
Úgy módosul a szívben vázlata. 


Múló 
Álmomban ez a mindenség szeme. 
Elhullik, ami eddig még elér. 


Elforr a nap, a sebzett szívbe vér 
S emlék tolul - a múló döbbenet. 

Kihuny 


Személyiségem illuzórikus 
Rétegekké rendeződve rezgek. 
A nap elől a föld alá futó 
Eleve kétes életem kihuny. 


Értsd meg 


Fájna elmondani 

Inkább hallgass. 

Odakint, lásd 

A távlatok ragyognak 
Esőerdők és óramű-rugók. 
Nincs idő 

Értsd meg 

elhaló szavam. 


Ismeretlen ékkő 


Megbabonáztál. 
Pillanatok töredéke 
A tested. 

A szem tovatűnt 
sugarában 


a vágy. 

Apokaliptikus álom 


Vasrács a szíven 
Öngyilkos közelség. 


Élet 
A szűnni vágyó fájdalom. 


Eltűnt anya 
Az eltűnés nyoma 


Hazatérnék 
De nincsen már hova. 


Egy lány alakja 
Lángot szór a napba! 


Űzött vadak 
A nap-sarlók alatt. 

Oly gyönyörű 


Oly gyönyörű ez a nap! 
Újra kinyílt szemeinkre 
Az Úr vet arany sugarat. 


Bíbor 


Elvérzik a nappal: 
Esthajnali bálja 
Fénnyel teli szívünk 
Mindenre kitárja. 

Valóság 


1. 
Egy fa valósága 

A nyáré 

(Lombozat és tömege) 


pJ 

Ahogy szép sorjában eltűnik az utca 
Eltűnnek a házak, eltűnnek a fák 

Már nyomtalan ám még hangzó neveikkel 
Eltűnnek az apró, szétszórt irodák. 


69 


Alkony 


Mint kidagadt szem, tág pupilla dobja 
Olyan a nap a felhők közt ragyogva. 


Este 


Hold közelít 
Elenyészve lobog 
Alakítja a sors szövetét. 

Tisztulás 


1. 
Medencemély a tűnt virágkehely 
Igaz terekre új csodát lehelj. 


2. 
Egész világom ámuló szive 
Virágkehelybe bújt madárpihe. 


3; 

Túl a bozóton 

Halkuló neszek között 
Várom a súlyos ércmadarat 
csőre aranyszín 

és idegen 

Ruhaujjak rámmutató sorai. 

Súlyos 


Félhomályos folyosó 
Lámpabúrák kapuja 
Feltörekvő haragod 

Fogd a súlyos satuba. 


Tág sebek 


Elmosódó gótbetűk 
Álom által tág sebek 
Tiszta fülkék mélyein 
Álruhástul rádlelek. 


Fény hull 


Érintsd meg a hajnalt 
Erdők szive dobban 
Színes madarakból 
Fény hull a sarokban 


Zöld vér 


Gyermekkoromban sokat álmodtam. 

Akkor még semmi sem volt egyértelmű. 
Akkor még minden egybecsengett. 
Esténként nem ijedtem meg a nagy robajjal 
lehúzódó redőnyök zajától. 

Folyton féltem. 

Az emlékek egy erdőbe vezettek. 

Ott egy fára azt karcolta valaki, hogy várjak. 
A fa kérge felhasadt 

és ömlött belőle a zöld vér. 


Oly élesek 


Megfordulsz, mocskos arcodat 
Babákká bűvölöd. 

Öröktől fogva égnek itt 
Kalákás tűzkörök. 

Agyunk a meztelen magányt 
Imákká préseli. 

Oly élesek az angyalok 
Cirádás kései! 

Preparáció 


1. 

Ült a padon és a város körbevette. Arra gondolt, 
mennyire szerencsés is ő. Hogy milyen kevésen 
múlik az élete. Ezt félt leírni. Babonás szorongás 
kapcsolódott ehhez a gondolathoz, mintha a pusz- 
ta felbukkanása és rögzítése (a tudomásulvétele) 
átalakíthatná a tér szerkezetét és valamilyen várat- 
lan eseményt vagy szerencsétlenséget okozhatna. 


2. 
Lelkem preparációja? 
Vagy azé csupán, 

ami rajtam átfolyik, 
bennem megtapad? 
Engem kitölt? 
Kilúgoz? 

Imago (Beksiúski-féreglyukak) 


Erdő. 

Apró faház volt, a falai lakkozatlanok és kopottak, zöldek a 
rájuk rakódott mohától. Lassan lépkedett. A fejét fölvetette. 
Arcába tűzött a nap. Hunyorgott. 

Óvatos mozdulattal belökte az építmény ajtaját. Meg sem nyi- 
kordult. Tudta: nemrég olajozták. 

A szájába keserű íz gyülemlett. 

, Meg sem szólalok?" - gondolta. - , Hallgatásra ítélem önma- 
gam. (Végképp nem tudta, mitévő legyen.) 

- Anya? - A mosogatónál ott állt az anyja. (Odabent feltűnő 
tisztaság, méltóságteljes készenlét fogadta.) 

Közelebb araszolt. 

Szembeszökően otthonos volt itt minden. Önmaga is meg- 
lepődött, hogy mennyire ismerős a számára ez a lakájosnak 
semmiképpen sem mondható helyiség. 

Igyekezett összefüggően gondolkodni. 

, Mintha megállt volna odabent az idő." 

A neki háttal álló nőalak hajából a fejtető tájékán egy apró fém- 
kampó türemkedett elő. Erre egy kékeszöld huzalt kötöttek, amely 
a plafonig ért, és ott egy ugyanolyan kampóra volt felsrófolva. 

, Hogy ne dőljön el" - gondolta. 

Nem tudott másra nézni. 


Zihálva ébredt. Egyelőre azt sem tudta, hol van. Kellet egy kis 
idő, mire végre megértette, hogy csak álmodott. A redőny résein 
beszűrődő fénysugarak az ágya melletti falra vetültek. A föld- 
szintről szülei hangját hallotta tompán. 

Beksiúskit ugyanazon a napon ölték meg, mint amikor a szülei 
és a testvére autóbalesetben meghaltak, csak öt évvel korábban. 
A képeinek nem adott címet. 

Zdzistaw. Szokatlan név. Idegen. 


A szoba rendetlen volt. Könyvek hevertek a padlón és ruhada- 
rabok. Egy albumot tartott a kezében. Lázasan olvasott. Meg- 
babonázták a képek. Nyugtalanító hangulat áradt belőlük és 
valamiféle abszurd szépség. 


A vonatút rettentő sokáig tartott. Mintha képekké alakult 
volna át az elsuhanó táj. Lenyugodott a nap. Egyre nagyobb 
hányada bukott a horizont sötétlő pereme alá. Zsombor a fo- 
lyosó felé tekintett, futólag megpillantva egy férfit, aki éppen 
ebben a pillanatban haladt el a fülke mellett, amelyben a fiú 
is utazott. Hirtelen felismerés nyilallt belé. ,Ez nem lehet ő" 
- gondolta ijedten. Felállt, kinyitotta az ajtót és a már távolo- 
dóban lévő alak után tekintett. Az a vasúti kocsi végéhez érve 
megfordult és látszólag egyenesen a fiúra nézett, de nem jött 
közelebb. A rossz megvilágítás miatt alig volt kivehető az arca, 
félig árnyékba veszett, de vastagkeretes, szögletes szemüvegén 
halványan megcsillant a lámpafény. Zsombor most már szinte 
biztos volt benne, hogy a festő az. Ijedten visszazárta a fülke 
ajtaját, behúzta a függönyöket és leült a helyére, folyamatosan 
szemmel tartva az ajtót. Ott azonban semmi sem mozdult. 


Egy iszonyú gyorsan hadaró hang. Kikapcsolhatatlan monito- 
rok. Újra és újra ugyanazt az eseményt mutatják: Fehér balettci- 
pő - rajta Hamupipő vére. Felénk forduló, dühtől eltorzult arcok 
remegése. Vonagló gubótest- a plafonra tapadva. (És mégis él.) 


Beksiúski fia, Tomasz is öngyilkos lett, pedig egy repülőgép- 
katasztrófát is túlélt korábban. Éppen 1999. december 24-én 


(vetett véget az életének). Rettenetes időzítés, de vajon meny- 
nyiben tudatos? A festő fedezte fel fia holttestét. Apja, nem 

tudván napirendre térni Tomasz halála felett, egy, a fiának szó- 
ló levelet tűzött a szobája falára, a borítékra pedig ráírta: ,Tomek- 
nek, ha fűbe harapnék. 


Egy füzetben megtalálta anyja bejegyzését, amelyet korábban 
még nem fedezett fel. , Szeretlek, Zsombikám." És a dátum. 
Néha úgy vette észre, hogy bizonyos betűket hasonló módon 
ír le és kanyarít, mint ő. Vagy az apja. 

, Valami tovább él bennem belőlük" - gondolta elveszetten. 


Iszonytató erősségű fényre és elviselhetetlen zajra ébredt. A 
szoba közepén egy örvénylő, kékes sugarakat okádó lyuk ör- 
vénylett, akár egy óriási seb. (, Lyuk vagyok a világ szövetén/És 
beömlik rajtam az a fény" - gondolta.) Félelmét legyőzve óvato- 
san közelebb ment az anomáliához, amely egyszercsak magába 
szippantotta. Ugyanabban a pillanatban egy másik helyiségben 
találta magát, teljességgel idegen környezetben. Elkerekedő 
szemekkel ismerte fel a festő egyik szobáját, amit még az al- 
bum valamelyik illusztrációján látott korábban. Ekkor csengő 
hangját hallotta. Csoszogást, léptek közeledő dobogását. Ösz- 
szeszorult a gyomra, megijedt, hogy felfedezik. A léptek azon- 
ban elhaladtak a szoba mellett és kissé távolabb nyugodtak csak 
meg. Kitekintett a résnyire nyitott ajtón. Beksinski volt az, pizsa- 
mában. A bejárat kémlelőnyílásán keresztül vizsgálta éppen a 
lépcsőházban várakozókat. Majd ajtót nyitott. Zsombor nem 
értette, miről beszél a lakásába belépő két fiatal fiúval. Rövid 
mondatokban társalogtak, először nyugodtan. Majd Beksiúski 
tagadólag megrázta a fejét és hátat fordított a látogatóknak. 
Az idősebbnek látszó fiú ekkor egy pillangókést rántott elő 
és teljes erejéből a festő hátába vágta. Az a földre rogyott és 
ordítani kezdett, kiáltásai az egyre szaporodó és szűnni nem 
akaró, dühös erejű döfések nyomán agonizáló sóhajtásokká 

mutálódtak. Vér. Zsombor tántorogva elhátrált a réstől, majd 
látni vélte Beksiúski megtörő tekintetét, amely az ajtó anyagán 
átvilágítva egyenesen az övébe fúródott, delejes erővel. 

, Miért rémülsz meg, ha a szemedbe nézek? Miért félsz? Tu- 
dom, hogy megtalálsz. Egy lány leszel. Egy eszme." 


Asiának hívták. A sanok-i múzeumban nem merte megszólí- 
tani, nem volt bátorsága hozzá. Több teremben is összefutot- 
tak. A vonaton, később, amikor Varsó felé tartva újra látta a 
festő szellemét vagy tudati kivetülését, követni kezdte azt. A 
távolodó férfi hirtelen betért egy fülkébe. Zsombor óvatosan 
közelebb ment, majd a nem teljesen összehúzott függönyök 
között belesett a helyiségbe. Legnagyobb megrökönyödésére 
az ekkor számára még ismeretlen, csak a kiállítótermekben 
futólag látott, szőke lányt pillantotta meg, amint az ablak mel- 
letti ülésen aludt. Nem akarta megzavarni, de lehetetlennek 
érezte, hogy ne ismerkedjenek meg egymással. Lenyűgözte a 
lány szépsége és kisugárzása. Belépett, óvatosan. A sárga blúz 
alatt megpillantotta a lány melleinek vonalát, lejjebb haladva 
az öle ívét. Nyelnie kellett. Ellenállhatatlan erő kényszerítette 
arra, hogy őt figyelje. A szeme kék volt, amint később nyilván- 
valóvá vált. Az íze bármi mással összehasonlíthatatlan. Az idő- 
síkok egymásba mosódtak. 


Mivel Sanokban nem sikerült megtalálnia Beksinski szülőházát 
és korábbi lakhelyét (mint kiderült, lerombolták), elhatározta, 
hogy Varsóba megy és felkutatja a festő műteremként is szolgá- 
ló panellakását, amely az információk szerint üresen állt. Asia 
kijelentette, hogy elkíséri Zsombort és segít neki eligazodni a 
városban. Megérkezve hűvös idő fogadta őket, az ég szürke volt 
és borult, szemerkélt az eső. Mintha egy párhuzamos valóság- 
ba jutottak volna. A fiúnak Lucio Fulci egyik horrorfilmje jutott 

az eszébe, amelynek zárójelenetében élőhalottak egész serege 
vonul a New York-i Brooklyn-hídon a metropolisz belseje felé. 
Bizonyosan érezte: korábbi énjének burka lassanként elhalt és 
keltetőként vette körbe tudatát. Ebből a fojtogató gubóból kel- 
lett megszabadulnia, akár egy születő rovarnak. 


Nehezen bár, de megtalálták az utat, amely ahhoz a háztömb- 
höz vezetett, amelyben a festő is lakott. Kísértetiesen kihaltnak 
tűnt minden utca. A lift nem működött, így gyalogolniuk kellett 
felfelé. Amikor Beksinski lakásának bejárata elé értek, Zsombor 
emlékezetébe villant a festő meggyilkolásának jelenete, amelyet 
többször is végignézett, amikor a saját szobájában megnyíló fé- 
regjáraton áthaladva a gyilkosság színhelyére teleportálódott, 
visszautazva az időben. (Hirtelen, minden átmenet nélkül 
a gyilkos szemszögéből élte át újra a döbbenetes jelenetsort, 
amely most még inkább sokkolta a fiút.) Becsengetett, köze- 
ledő léptek zaját hallotta, majd a nyitódó ajtó neszezését. Ré- 
mülten fordult volna vissza, amikor észrevette, hogy ő maga 
nyomta le a kilincset, amely engedett. Beléptek az előszobába. 
Asia furcsállta, hogy a bejárat nyitva volt és a lakás valamennyi 
lámpája fel volt kapcsolva. Az egyik belső szobából zene szűrő- 
dött kifelé, valamilyen klasszikus muzsika. Zsombor nem tud- 
ta meghatározni, melyik darab lehet az, de borsódzott tőle a 
háta. Közelebb érve a helyiség ajtajához egy borítékot vett ész- 
re, amelyet az ajtólaphoz ragasztottak. A papíron a következő 
szöveg: ,Zsombornak, ha fűbe harapnék. Iszonyodva ismerte 
fel anyja kézírását. Remegő kézzel szakította le és nyitotta ki a 
borítékot, a benne lévő franciakockás lapra ezeket a szavakat 
karcolták: ,Ne lépj be. Kérlek! A fiú először hosszan Asiára 
nézett, majd feltépte az ajtót. Odabent villódzó fénykévék gyű- 
rűjében a féreglyukat pillantotta meg, amely ellenállhatatlanul 
vonzotta magához. Belehullott. Saját, otthoni szobájában lé- 

pett ki belőle újra, immár egyedül. Le kellett menekülnie a lép- 
csőn a földszintre. A nappaliban családját vette észre: anyját, 
amint a fotelben ült kifejezéstelen arccal, maga elé meredve; 
apját és húgát mintegy transzban. Úgy tűnt, észre sem veszik. 


Zdzistaw Beksinski (1929-2005) lengyel festőművész, grafi- 
kus, szobrász és designer. A modern lengyel és egyetemes 
festőművészet egyik legfontosabb alakja. A délkelet-lengyel- 
országi Sanokban született és nőtt fel, ugyanitt dolgozott de- 
signerként 1959 és 1970 között. 1977-ben Varsóba költözött, 
panellakását műteremmé alakította át. Ennek rekonstruált 
mását, valamint képeinek nagy részét a sanoki Beksiúski-múze- 
umban lehet megtekinteni. (Ódzkodott címet adni munkáinak, 
saját bevallása szerint amiatt, mert semmilyen módon nem 
akarta keretek közé szorítani és behatárolni az interpretáció 
lehetséges horizontját.) Műveinek apokaliptikus és nyugtala- 
nító atmoszférája az álmokéval rokon, azokban gyökeredzik és 
folytonosan azokat teremti újra, kaput nyitva egy új realitásra. 
Felesége, Zofia 1998-ban súlyos betegségben meghalt. Bek- 
siúski fia, Tomasz 1999-ben öngyilkos lett, a festőt 2005 febru- 
árjában saját lakásában meggyilkolták. 

Pentheszileia sóhaja 


Ó férfi 

Ízed arany. 
Soha-nem-volt 
élveket ébreszt 
bennem a nap. 

(Az a hús) 

Ami nyelvem alatt 
eleven még. 

(Ami szentség) 

Egy ölelés a pokolból 
(Az a horror) 

Ami már te vagy ajkaimon 
(Az a nyom) 


Elvezet isteneink elejébe 

EI a kéjbe 

A halál tűzbeborult mezejére 
Ahol égve lehullhat a gyász 
Mint rólam a test-ruha burka 


Hol a mélybe, a mennybe te vársz 


- Hisz az áldozatod leszek újra — 
(Hisz a változatok tere tág) 


Ott, fénybe-merült idegenként 
Megölelhet-e már, aki emlék? 


(Heinrich von Kleist Pentheszileia című drámájá- 


nak ihletésére) 

Golgota 


Háromszor tagad 
Az úr keresztje áll már 
Elvérzik a nap. 


A csúcson (Osztag) 


Hajlongani rest 
Egyenes gerinccel vár 
Arccal a falnak. 


Halmok 


Egy test terei 
Leigázott hévvel dús 
Hajnali hommage. 


Szerpentin 
Habzó szövetek 
A megértés új útján 
Virrad a vágy is. 


84 


Sziszifusz 


Hogyan lesz becses 
A mindennapi montázs 
Megszépül a hegy. 


Habmeleg 


Felhők az égen 
Habmeleg homály 
Egy fecskeszárnyra 
Zúduló felejtés. 


Tetsuo 


Drót - 

A halánték dom- 
ború dob- 

ját veri 

e makacs álom 

és alászáll a szemekig: 
Átsüthet így 

a retinákon. 


(Shinya Tsukamoto Tetsuo / Tetsuo - A vasember 
című filmje nyomán) 

A versben 


A versben újrafogansz. 

Ismét rajtad a burok 
Amelyen áttörsz 

Amelyet áttörni kényszerülsz. 
Egy számodra otthonos 

világ- vagy valóság-lenyomat: 
Támpontok törékeny rendszere 
vagy halmaza 

vagy tája — 

Viszonylagossá lesz 

vagy annak tetszik - 

Magába hull 

és 

áradva növekszik. 

Ami bennünk él 


1. Szürrealizmus 
Friss hús 
A partra vetett holtak 
Átkaroltak 
Bennük a félelem 
Akár egy 
rezgő hártya 
Szívembe mártja 
kését 
A fájdalom. 
Amit leírok, vérzik 
Akár egy égi test. 


2. Visszatérünk a levelekbe 
A gyökerekbe 
A fákba 
Az esetlen és 
emberi imákba 
Ahonnan egykoron a semmi szült 
Formát kapóvá 
Szürke szerkezetté. 
Így tudunk újra 
megmaradni fénynek 
Elmondhatatlan útjain a nap 
Önnönmagába 
így hullatja sorsunk 
Új égre kell most 

kapaszkodnia. 

3. Hozzá menekülök 
A teste túlél 
Minden napot 
Az évek hitszegését. 
Elmúlhat, ami meghal 
Megbocsáthat Isten 
vagy ami 
bennünk él belőle. 

Alkony-változat 


Szinte tapintható a kék 
Felsejlenek a fényszirom-szikék 
Arcunkra áradó, 

Kénes homály esőz. 

Ím, itt a vágy 

A kard, amelybe dőlsz 

Áthullva életed 

Irdatlan éjszakáin. 


Zs. 


A léted 
Semmivé tett 
és felemelt 
az égig. 

Tested terein 


Furcsa nőalak 
Hús, a bőr alatt 
Éj-kalligráfia 


Ahogy egymásra 
rétegződnek 

a 

burkok. 


Szűz hártya-homály 
Bebocsátás 
Energiában fürdő fájdalom. 


Elmondhatatlanul akart, 
fehér 

Tested terein át 

dereng 

a Vér. 


Vértezet 


Tudatosság és téboly 

Örökké tartó meghiúsulás 

A kiábrándultság mámoros varázsa 
Kétségbeesés 

Terek, tartóoszlopok 
Nem-szilárduló, ködbe fúlt falak 
Permanens összeomlás 
Valóság-vértezet. 

Anyaggá válva 


1. Kétségbeesés környékez 
Szörny, éhes 
Általam teremtett. 


2. Agyában az álmok 
anyaggá válva 
zúgtak. 


3. Bármikor bekövetkezhet 
Kezdet 
és vég 
Alakmás. 


4. Ami nem jutott eszébe, azt kép-telen volt papírra vetni. 
Nem jutott eszébe semmi. 
Semmi hasznos. Vagy valódi. 
Önmaga volt 
önmaga ellensége. 


5. Ablaktalan Isten 
Nézz le reám a magasból 
Tárnamélyi kasból 
Nem tudok szabadulni. 


6. Két ember beszélgetése 


A naplemente 
Akadozó szavak 

7. Padláskabin 
Eszembe jut valami másról 
A feltétel nélküli odaadásról. 


8. Szintetizálás 
Mázsás, 
lomha szavak. 


Skatulya 


Testi és lelki szerelem 
Megnyílt a mélység kapuja 
Oly szép, akár egy skatulya 
Melyben egy szent rovar Zúg. 

Feri 


Töredékek 


1. 
Fáj s megmarja a bőrt a hideg 
Tervekkel teli éj - belibeg. 


2. 
Légy - repülni képtelen 
Porbarázda-végtelen. 


3. 
Napfény 

Az ágak szűrőjén csobog 
Pásztázza rég 

A lélek-lajstromot. 


4 


nnepünket balsors szeli ketté 
Változik az élet, de milyenné? 


5. 
Hold közelít 
Elenyészve lobog 
Alakítja a sors szövetét. 


6. 

Tiszta vagy 
Tiszta vagyok 
Mint a nap 
Mint a napok 
Miriádja. 

Pre-para (Mi előtt?) 
Lelkem preparációja 


lehetetlen. 
Mégis ez a cél. 

